שו"ת רשב"ץ (תשב"ץ)/חלק ג/רב
ענין רב:
שמטת קרקע נוהגת לאחר הבית בסנהדרין (כ"ו ע"א) פוקו וזרעו משום ארנונא וכן מפורש התם בעובדא דריש לקיש ובפסחים בפ' מקום שנהגו (נ"א ע"ב) לא תאכל ספיחי כרוב והתם גרבא דחמרא בשביעי' אלו כתבו הראשוני' ז"ל.
ואני מצאתי ראי' בפ' הספינ' (צ' ע"ב) א"ל ר' יוסי בר חנינא לשמעי' אצור לי פירו' תלת שנין ערב שביעי' ושביעית ומוצאי שביעי' ושמט' היא נוהגת בזמן הזה בא"י וידוע' היא שנת השמט' וידענו בבירור ששנת קפ"ז הי' שמטה שם וזה ע"פ מה שכ' הרמב"ם ז"ל בהל' שמטה: